DXQQ

Ang DXQQ (87.5 FM), sumasahimpapawid bilang 87.5 Davao City Disaster Radio (DCDR), ay isang himpilan ng radyo na pagmamay-ari at pinamamahalaan ng Pamahalaang Lungsod ng Davao. Ang estudyo nito ay matatagpuan sa City Hall Annex Building, Magallanes, Lungsod ng Davao, at ang transmiter nito ay matatagpuan sa Brgy. Langub, Ma-a, Lungsod ng Davao.

Dating hawak ng Republika Davao ang talapihitang ito hanggang Enero 2020. 

 Kasaysayan 
Noong 2019, inihayag ng pamahalaang lungsod ang kanilang intensyon na magtatag ng isang himpilang pangkomunidad na may layunin ng pagpapalaganap ng mahahalagang impormasyon sa mga sakuna at paghahanda sa emerhensiya.

Opisyal na inilunsad ang Davao City Disaster Radio noong Pebrero 3, 2020 sa RJ Homes Bldg., na kasama ang alkalde na si Sara Duterte.

Sa ikalawang bahagi ng 2021, lumipat ito sa kasalukuyan nitong tahanan sa City Hall Annex Building.

 Mga sanggunian 

Kategorya:Mga himpilang panradyo sa Lungsod ng Davao